S-188/2009

Mál þetta, sem dómtekið var 21. september sl., er höfðað með tveimur ákærum, dags. 8. apríl 2009 og 5. maí 2009, gegn S-kk-þgf H-kk-þgf S-kk-þgf, kt. […], […].

Fyrri ákæran er á hendur ákærða S-kk-þgf og H-kk-þgf A-kk-þgf H-kk-þgf, […], […], ,,fyrir hegningarlagabrot að kvöldi sunnudagsins 6. apríl og aðfaranótt mánudagsins 7. apríl 2008:

1. Gegn báðum ákærðu fyrir nytjastuld, með því að hafa að kvöldi sunnudagsins tekið bifreiðina VG-018 á bifreiðastæði við Borgarleikhúsið, Listabraut 3, Reykjavík, og ekið henni í heimildarleysi að Kaldárselsvegi, Hafnarfirði, uns bifreiðin hafnaði utan vegar um 150 metra frá veginum, norðan við Hvaleyrarvatn.

Telst þetta varða við 1. mgr. 259. gr. almennra hegningarlaga nr. 19/1940.

2. Gegn ákærða S-kk-þgf fyrir stórfelld eignaspjöll, með því að hafa aðfaranótt mánudagsins borið eld að bifreiðinni VG-018, þar sem hún var staðsett utan Kaldárselsvegar eins og lýst er í 1. ákærulið, með þeim afleiðingum að bifreiðin eyðilagðist.

Telst þetta varða við 1., sbr. 2. mgr. 257. gr. almennra hegningarlaga nr. 19/1940.

3. Gegn ákærða S-kk-þgf fyrir stórfelld eignaspjöll, með því að hafa aðfaranótt mánudagsins, borið eld að innanstokksmunum í hesthúsi við Sörlaskeið 9, Hafnarfirði, með þeim afleiðingum að eldur kviknaði og miklar skemmdir urðu á suðvesturhluta hússins vegna elds, hita og reyks, hita- og reykskemmdir urðu á lofti og veggjum í hnakkageymslu hússins, og reykskemmdir í hlöðu og vesturhluta hússins.

Telst þetta varða við 1., sbr. 2. mgr. 257. gr. almennra hegningarlaga nr. 19/1940.

4. Gegn ákærða S-kk-þgf fyrir fjársvik, með því að hafa í neðangreindum verslunum í Hafnarfirði framvísað greiðslukorti L-kk-ef H-kk-ef J-kk-ef, útgefnu af Byr Sparisjóði, og þannig blekkt starfsfólk í staðgreiðsluviðskiptum, og svikið út vörur samtals að fjárhæð kr. 8.960:

4.1 Í verslun Skeljungs hf., Reykjavíkurvegi 58, að fjárhæð kr. 1.240.

4.2 Í verslun Skeljungs hf., Reykjavíkurvegi 58, að fjárhæð kr. 2.120.

4.3 Á snókerbarnum Áttunni, Trönuhrauni 10, að fjárhæð kr. 2.600.

4.4 Á snókerbarnum Áttunni, Trönuhrauni 10, að fjárhæð kr. 1.000.

4.5 Á snókerbarnum Áttunni, Trönuhrauni 10, að fjárhæð kr. 2.000.

Telst þetta varða við 248. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Bótakrafa.

Af hálfu Sjóvár-Almennra trygginga hf., kt. 701288-1739, er þess krafist að ákærðu verði gert að greiða bætur að fjárhæð kr. 17.452.104 auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi 7. apríl 2008 en síðan dráttarvaxta samkvæmt 9. gr. sömu laga til greiðsludags.“

Þáttur meðákærða H-kk-ef A-kk-ef H-kk-ef var klofinn frá málinu og mál hans dæmt 12. júní 2009.

Af hálfu bótakrefjanda var ekki mætt í þinghald 21. september sl. en lögð fram tilkynning frá honum um að bótakröfunni yrði ekki fylgt frekar eftir. Bótakrafan telst því fallin niður samkvæmt 3. mgr. 174. gr. laga nr. 88/2008.

Ákærði hefur játað sök og krefst vægustu refsingar og málsvarnarlauna.

Seinni ákæran er á hendur ákærða S-kk-þgf og Þ-kk-þgf M-kk-þgf, Eyjabakka 11, Reykjavík, ,,fyrir eftirfarandi brot gegn almennum hegningarlögum og lögum um ávana- og fíkniefni:

1. Gegn ákærða Þ-kk-þgf fyrir hylmingu, með því að hafa á tímabilinu frá 21. ágúst 2007 til 10. september 2007, haldið ólöglega fyrir eiganda armbandsúri af gerðinni Seiko sem stolið hafði verið í innbroti í félagsheimili lögreglumanna að Brautarholti 30, Reykjavík 21. til 22. ágúst 2007 og var eign Lögreglufélags Reykjavíkur, en úrið fannst við húsleit í íbúð að Tröllateigi 10, Mosfellsbæ, í vörslum þriðja aðila sem hafði tekið að sér að selja úrið fyrir hönd ákærða Þ-kk-ef.

Telst þetta varða við 254. gr. almennra hegningarlaga nr. 19/1940.

2. Gegn báðum ákærðu fyrir eignaspjöll, með því að hafa þriðjudaginn 15. janúar 2008 valdið skemmdum í anddyri og sameign fjöleignarhússins að Írabakka 24, Reykjavík, með því að brjóta 9 rúður og skemma tvær hurðir, læsingu á hjólageymslu, dyrasíma og fimm póstkassa, og við það m.a. notað exir.

Telst þetta varða við 1. mgr. 257. gr. almennra hegningarlaga nr. 19/1940.

3. Gegn ákærða Þ-kk-þgf fyrir brot gegn lögum um ávana- og fíkniefni, með því að hafa sunnudaginn 24. febrúar 2008 haft í vörslum sínum 0,79 g af amfetamíni sem hann framvísaði lögreglu þegar hún hafði afskipti af honum á Njálsgötu við Klapparstíg í Reykjavík.

Telst þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Gegn ákærða Þ-kk-þgf fyrir brot gegn lögum um ávana- og fíkniefni, með því að hafa þriðjudaginn 17. febrúar 2009 haft í vörslum sínum 0,36 g af kannabisefni, sem fannst við leit lögreglu í herbergi á gistiheimili að Þverholti 20, Reykjavík, í vasa á buxum sem ákærði klæddist.

Telst þetta varða við 2. gr., sbr. 5. og 6. gr. laga um ávana- og fíkniefni og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni.

Þess er krafist að ákærðu verði dæmdir til refsingar og til greiðslu alls sakarkostnaðar.

Þess er krafist að ákærða Þ-kk-þgf verði samkvæmt 6. mgr. 5. gr. laga um ávana- og fíkniefni og 2. mgr. 14. gr. reglugerðar um sölu og meðferð ávana- og fíkniefna gert að sæta upptöku á ofangreindum fíkniefnum sem lögregla lagði hald á við rannsókn málsins.“

Þáttur Þ-kk-ef M-kk-ef var klofinn frá málinu og máli hans lokið með dómi 24. júní 2009.

Í þinghaldi 29. maí 2009 játaði ákærði að hafa brotið eina rúðu að Írabakka 24, Reykjavík, en neitaði sök að öðru leyti. Í þinghaldi 10. september sl. var bókað eftir saksóknara að fallið væri frá 2. lið ákæru að öðru leyti en því að ákærði hafi brotið eina rúðu að Írabakka 24, Reykjavík.

Ákærði krefst vægustu refsingar varðandi þessa ákæru og málsvarnarlauna.

Ákærði hefur skýlaust viðurkennt að hafa gerst sekur um þá háttsemi sem honum er gefin að sök í framangreindum ákærum. Með þeirri játningu og framkomnum sakargögnum að öðru leyti telst sannað að hann hafi gerst sekur um þá háttsemi sem honum er gefin að sök og eru brot hans réttilega færð til refsiákvæða í ákærum.

Sakaferill ákærða er þannig að árið 2001 undirgekkst hann sátt fyrir umferðarlagabrot. Hann hlaut dóm árið 2002 fyrir hegningarlagabrot og undirgekkst sáttir árið 2002 og 2005 fyrir ávana- og fíkniefnalagabrot. Hann hlaut dóm árið 2006 fyrir brot gegn 1. mgr. 217. gr., undirgekkst sátt árið 2006 fyrir umferðarlagabrot og sátt árið 2007 fyrir ávana- og fíkniefnalagabrot. Þann 7. janúar 2008 hlaut ákærði 10 mánaða fangelsisdóm fyrir brot gegn 2. mgr. 218. gr. almennra hegningarlaga. Þann 23. maí 2008 hlaut ákærði dóm fyrir umferðarlagabrot og aftur þann 9. janúar 2009.

Síðastgreindir tveir dómar voru kveðnir upp eftir að brot ákærða, sem nú er til umfjöllunar, voru framin. Ber því að dæma málið eftir 78. gr. almennra hegningarlaga og jafnframt með hliðsjón af 77. gr. almennra hegningarlaga. Við ákvörðun refsingar er litið til þess að brot ákærða eru stórfelld og hins vegar til þess að ákærði hefur hreinskilnislega játað brot sín. Refsing ákærða þykir hæfilega ákveðin fangelsi í níu mánuði. Ekki er tilefni til að skilorðsbinda refsinguna.

Ákærði greiði allan sakarkostnað málsins sem er málsvarnalaun skipaðs verjanda, 380.000 krónur að meðtöldum virðisaukaskatti.

G-kk-nf A-kk-nf héraðsdómari kveður upp dóm þennan.

Dómsorð

Ákærði, S-kk-nf H-kk-nf S-kk-nf, sæti fangelsi í níu mánuði.

Ákærði greiði málvarnarlaun skipaðs verjanda síns, H-kk-ef I-kk-ef hrl., 380.000 krónur.

G-kk-nf A-kk-nf